Andres Müürsepp

Andres Müürsepp (23. juuni 1953 Tartu – 5. juuni 2022) oli Eesti arst, tervishoiujuht ja ühiskonnategelane. Ta oli aastatel 1994–2022 AS Järvamaa Haigla peaarst ja juhatuse liige, olles pikima staažiga haigla juht Eestis.In memoriam Andres Müürsepp. Eesti Arst 2022; 101(8):460; Ta kuulus Paide linnavolikogu seitsmesse koosseisu aastatel 1991–2021, olles pikima staažiga volikoguliikmeid Paides.In memoriam Andres Müürsepp. Järva Teataja 09.06.2022:10. Saadaval: https://view.publitas.com/postimees-grupp-as/jt-kuulutused-09-06-2022/page/2-3 (viimati vaadatud 27.11.2022);

 Elulugu 
Andres Müürsepp on pärit Võrumaalt Antslast. Tema isa Karl Müürsepp töötas kohalikus metsamajandis ja ema Ellen Müürsepp oli meditsiiniõde Antsla ambulatooriumis. Ta lõpetas 1971. aastal Antsla KeskkooliAntsla Gümnaasium. Vilistlased. Saadaval https://drive.google.com/file/d/1lj3NnAiw8IlB_EXJ9xWnKTRrLPXU2Qq0/view (viimati vaadatud 27.11.2022) ja 1980. aastal Tartu Riikliku Ülikooli arstiteaduskonna.TRÜ. 1980; 21(1231). Saadaval: https://dspace.ut.ee/handle/10062/55065 (viimati vaadatud 27.11.2022) 

Alates 1. augustist 1981 töötas ta Paide rajooni Keskhaiglas kiirabiarstina ja aasta hiljem asus ta tööle Esna Jaoskonnahaigla juhatajana. Augustis 1985 alustas ta tööd Paide rajooni Keskhaiglas peaarsti asetäitjana. Alates 4. aprillist 1994 töötas Andres Müürsepp AS Järvamaa Haigla peaarstina. Andres Müürsepp oli kõige pikema haiglajuhi staažiga peaarst Eestis. Lisaks haiglajuhtimisele töötas ta ka reumatoloogina ning viimastel aastatel töötervishoiuarstina.In memoriam Andres Müürsepp. Järva Teataja 11.06.2022:15. Saadaval https://view.publitas.com/postimees-grupp-as/jt-kuulutused-11-06-2022/page/2-3 (viimati vaadatud 27.11.2022)

Ta on maetud Tartu Raadi kalmistule.

 Poliitiline tegevus 
Andres Müürsepp oli Paide linnavolikogu esimese koosseisu liige aastatel 1991–1993 ning kuulus rahvaesindusse veel kuuel korral aastani 2021, olles sellega üks pikima staažiga volikogu liikmeid. Ta oli paljude komisjonide liige ning nõukogude esimees ja ühel ametiajal ka volikogu aseesimees.In memoriam Andres Müürsepp. Järva Teataja 09.06.2022:10. Saadaval: https://view.publitas.com/postimees-grupp-as/jt-kuulutused-09-06-2022/page/2-3 (viimati vaadatud 27.11.2022)

Ta oli aastatel 2001–2022 Eesti Reformierakonna liige.Registrite ja Infosüsteemide Keskus. E-äriregister. Saadaval: https://ariregister.rik.ee/est/political_party/members_search?person_name=andres+m%C3%BC%C3%BCrsepp

Andres Müürsepp oli aastaid Eesti Punase Risti peavalitsuse liige.

 Isiklikku 
Andres Müürsepa tütar Piia Jõgi on lastearst.

 Tunnustus 
 2002 Eesti Punase Risti V klassi teenetemärk
 2010 Järvamaa vapimärk
 2013 Paide linna aukodanik

 Viited 

Kategooria:Eesti tervishoiutöötajad
Kategooria:Eesti Punase Risti V klassi teenetemärgi kavalerid
Kategooria:Maarja kalmistule maetud
Kategooria:Sündinud 1953
Kategooria:Surnud 2022